

**Бұқаралық ақпарат құралын есепке қойғаны үшiн алымның мөлшерiн бекiту туралы**

***Күшін жойған***

Қазақстан Республикасы Үкіметінің 2006 жылғы 9 қазандағы N 968 Қаулысы. Күші жойылды - ҚР Үкіметінің 2008 жылғы 31 желтоқсандағы N 1332 Қаулысымен.

*Ескерту. Қаулының күші жойылды - ҚР Үкіметінің 2008 жылғы 31 желтоқсандағы*
N 1332
*(2009 жылғы 1 қаңтардан бастап қолданысқа енгізіледі) Қаулысымен.*

      "Салық және бюджетке төленетiн басқа да мiндеттi төлемдер туралы" (Салық кодексi) Қазақстан Республикасының 2001 жылғы 12 маусымдағы Кодексiнiң
425-1-бабының
1-тармағына сәйкес Қазақстан Республикасының Yкiметi
**ҚАУЛЫ ЕТЕДI:**

      1. Қоса берілiп отырған бұқаралық ақпарат құралын есепке қойғаны үшiн алымның мөлшерi бекiтiлсiн.

      2. Осы қаулы 2007 жылғы 1 қаңтардан бастап қолданысқа енгiзiледi және ресми жариялануға тиiс.

*Қазақстан Республикасының*
  
*Премьер-Министрі*

Қазақстан Республикасы
  
Үкiметiнiң    
  
2006 жылғы 9 қазандағы
  
N 968 қаулысымен 
  
бекiтiлген

**Бұқаралық ақпарат құралын есепке қойғаны үшiн**
  
**алымның мөлшерi**

      1. Бұқаралық ақпарат құралын есепке қойғаны үшiн алымның мөлшерi:
  
      1) балалар және ғылыми тақырыптағы бұқаралық ақпарат құралын құратын жеке немесе заңды тұлғалардан - алымды төлеген күнге қолданылатын екi айлық есептiк көрсеткiштi;
  
      2) өзге де тақырыптағы бұқаралық ақпарат құралын құратын жеке немесе заңды тұлғалардан - алымды төлеген күнге қолданылатын бес айлық есептiк көрсеткiштi құрайды.
  
      2. Бұқаралық ақпарат құралын есепке қойғандығын куәландыратын құжаттың телнұсқасын беру үшiн төленетiн алымның мөлшерi осы қосымшаның 1-тармағында белгiленген ставканың сексен пайызын құрайды.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК